text: Tak for ordet
  Kære delegerede, kære medlemmer
  Trods toppolitikernes og magtelitens ønske om at lukke partiet, og trods kommentatorernes og eksperternes udfald mod os i Nye Borgerlige er vi her endnu. Imod alle odds, må man forstå.
  Det store spørgsmål — som rækker langt ud over Nye Borgerlige – er om manden på gulvet stadigvæk og overhovedet har noget at skulle havde sagt i dagens Danmark, eller om man virkelig kan lukke et parti mellem forretten og hovedretten til den årlige festmiddag på Christiansborg, hvor absurd det end lyder?!
  Det er spørgsmålet, og det har I besvaret med et rungede nej, og det vil jeg gerne sige jer en oprigtig tak for.
  _____________
  Jeg mener, at Nye Borgerlige skal være et sted, hvor der i modsætning til andre partier er friere rammer i forhold til at ytre ens synspunkter, så længe man er enig i de grundlæggende politiske principper som partiet hviler på.
  Personligt mener jeg, at der skal være større medlemsinddragelse og at Nye Borgerlige skal have en bedre balance i hovedbestyrelsen, så der sidder flere i bestyrelsen, som er valgt direkte af jer medlemmer på et årsmøde.
  Jeg står for en ledelsesstil, hvor vi løfter hinanden og ser potentialet i ethvert menneske.
  Jeg vil placere Nye Borgerlige solidt og rodfæstet i den borgerlige lejr, et konservativt og frihedsorienteret parti ude på den danske højrefløj, og den fløj vil vi tage ejerskab til og gøre til vores, for når det kommer til stykket, så kan hverken Danmarksdemokraterne, Liberal Alliance, Dansk Folkeparti eller et af de andre systempartier levere det, som Nye Borgerlige kan levere.
  For vi er dem, der vil væk fra et politisk system og et politisk klima, som ikke handler om hvad der er godt for danskerne, men om hvad der er godt for politikerne, om hvad der fungerer og skaber rigdom og succes for systemets folk, ikke det danske folk.
  Det er det samfund, vi er blevet til, og det er et tabersamfund, for det holder almindelige mennesker nede, det er et system der sætter den socialdemokratiske velfærdsstat før mennesket og før familien, det er et system, hvor staten har overtaget familiens rolle, hvor staten opdrager børnene og på den måde umyndiggør forældrene og familierne.
  Og det er et system, der har fejlet, og vi er dem, der kan reparere det.
  Med mig som formand vil Nye Borgerlige indtage førstepladsen som det parti, der mest tydeligt taler imod socialdemokratismen, imod en ophøjet og falsk magtelite, der i skolerne vil opdrage vores drengebørn til at de lige så godt kan være pigebørn, og vores pigebørn til at de ligeså godt kan være drengebørn.
  Der er to køn, kære venner, og det er der også selvom de politisk korrekte og stuerene ikke mener at det er kønt sagt, men sådan er det, der er ikke frit valg på alle hylder, så hold priden, dragshows, og tidens onkel rejer langt væk fra klasseværelserne, og væk fra børnenes tv skærme.
  Og apropos børne-tv og Danmarks Radio, er tiden så ikke kommet til at vi dropper statsstøtten til de socialistiske medier i Danmark.
  _____________
  Og hør her, voksne mænd i lak og læder, regnbueflag, og hele den forskruede, ekstremistiske, socialistiske og samfundsnedbrydende kønsideologi, har intet at gøre i børnehøjde.
  Børn skal ikke seksualiseres, for trods alt, vi er jo ikke muslimer, vel.
  _____________
  Vi er partiet, der vil gå imod ligestillingsfundamentalisme og betonfemisme.
  Lad nu mænd være mænd i fred, og lad nu kvinder være kvinder i fred, og lad familierne selv bestemme over deres liv og hverdag.
  Det er okay med følelser. Men alt med måde.
  Jeg gider ikke høre mere på woke-bureaukrater og bløde mænd med tåre i øjnene og følelserne ude på tøjet, som fortæller verden hvor hårdt de har det, jeg er træt af det. Dødtræt.
  Mand jer nu op.
  _____________
  Jeg står for en borgerlig økonomisk politik, som betyder , at brandbeskatningen af almindelige mennesker skal ophøre. Det er kerne Nye Borgerlig politik.
  Fordi, det er dine penge, som du har tjent ved at gå på arbejde eller ved at investere. Det er ikke politikernes penge.
  Jeg foreslår, at vi arbejder for at de første 200.000 kroner bliver skattefri, det vil gavne almindelige lønmodtagere, pensionister og erhvervsdrivende.
  Jeg foreslår, at vi arbejder henimod at beskatningen af ejendom og bolig for danskere med almindelige indtægter bortfalder, for hvorfor skal man betale skat af noget, som man har købt for penge, som man allerede har betalt skat af.
  Ja, findes der overhovedet noget i dette land, som ikke er belagt med skatter, takster eller afgifter
  Det gør der vel ikke, og her skal Nye Borgerlige ikke bare være endnu en underafdeling af Socialdemokratiet, som alle de andre partier i en eller anden forstand er blevet til.
  Der er ikke en reel borgerlig politisk opposition i Danmark.
  Det kan vi ændre på ved at trække Nye Borgerlige tilbage til grundværdierne, tilbage til det oprindelige udgangspunkt.
  Men det bliver ikke nemt, for dem, vi kritiserer vil forsøge at holde os nede, ligesom de gør i andre lande, kommentatorerne vil dømme os ude, de andre partier vil kalde os ekstreme og udemokratiske, de vil mobbe os, de vil tale grimt, de vil hviske i skyggerne, de vil sprede rygter og de vil bruge alle tricks for at stoppe kritik mod det system, som de selv sutter på for at kunne leve fedt og overdådigt på almindelige menneskers bekostning.
  Det er nødvendigt at dreje de statslige institutioner tilbage på hovedsporet, hvor fokus er på folket og ikke på politikerne og bureaukraterne
  _____________
  Vi tror på værdien i at værne om vores traditioner og kristne kulturarv.
  Vi tror på værdien af velfungerende institutioner og forpligtende fællesskaber, vi tror på borgerlig ordentlighed.
  Vi er først og fremmest for noget. Vi vil ikke omvælte vores grundlæggende samfundsstrukturer, men vi vil reparere, genskabe og styrke det som vi ved kan og vil virke.
  Derfor skal vi gøre op med en magtelite som lever fedt, mens dem hvis interesser de burde varetage, holdes nede af en lavine af gakkede regler og urimelige leveomkostninger.
  I dag har vi et socialdemokratisk, vel nærmest et socialistisk magtapparat, som taler om lighed for befolkningen, mens apparatets topchefer selv – på skatteborgernes regning – lever i sus og dus uden sans og empati for dem de reagerer over.
  Og derfor kan manden på gulvet ikke mærke forskel på om statsministeren i Danmark er rød, lyserød, lilla eller såkaldt borgerlig...
  Vores politiske system er ødelagt og nogle skal sige det!
  Det er op til os at gøre en forskel.
  _____________
  I klimapolitikken har jeg et par ord til de fanatiske Greta Thunberg tilbedere "slap nu af" og "stop med at skræmme børnene og de angste sjæle fra vid og sans med fortællinger om jordens undergang, bare fordi hvert gadehjørne og mark endnu ikke er klistret til med en vindmølle, eller fordi onkel Jens eller onkel Bo godt kan lide at spise en rød bøf"
  Hvor dumme tror politikkerne egentlig at folk er...
  I energipolitikken har jeg også et ord “Atomkraft”
  Lad os nu seriøst undersøge og arbejde henimod en ny energipolitik i Danmark.
  Vi er partiet, der hellere vil plante træer end opstille vindmøller, vi vil hellere se en smuk mark med afgrøder end en død mark med kommunist-kinesiske producerede solceller klistret ud over det hele, og hvor kemikalierne siver ned i undergrunden efterladt til vores efterkommere.
  Så lad os nu en gang for alle sige nej til klimahysteriet, og nej til klimareligionen,
  Den linje kan vi godt skærpe for min skyld, og vi kan starte med at indføre et stop for opførslen af flere vindmøller og solceller indtil de langsigtede konsekvenser for natur, miljø, dyr og mennesker er blevet kortlagt og gennemarbejdet.
  Lad os få den sunde fornuft tilbage.
  _____________
  Nye Borgerlige vil stoppe den begyndende befolkningsudskiftning, samt intensivere den politiske og folkelige modstand mod hadets religion islam.
  Islam er udtryk for religiøs apartheid, og skal bekæmpes for at bevare danskernes frihed.
  For uanset hvad så er dette land, dette stykke på jordkloden, vores land, som det var vores forfædres land og sådan vil det forblive. Nederlag er ikke en mulighed.
  Derfor skal der sættes et arbejde i gang, hvor vi seriøst undersøger hvor meget af islam som vi kan forbyde her til lands.
  Men jeg vil gerne sige, for god ordens skyld, at Nye Borgerliges udlændingepolitik betyder ikke, at der ikke må være personer med udenlandsk baggrund i Danmark. Der er mange der gør det godt, men der skal samlet set være færre. Udviklingen skal vendes.
  I forlængelse af Nye Borgerliges ønske om at stoppe befolkningsudskiftningen, vil partiet med mig i spidsen via medlemsinddragelse udarbejde en ny, omfattende udvisnings- og hjemsendelsespakke, som bl.a. vil betyde fratagelse af statsborgerskab for bestemte grupper, udvisning og hjemsendelse af kriminelle udlændinge, samt udvisning af indvandrere og efterkommere på offentlig forsørgelse.
  I kampen for det danske folks overlevelse og ret til eget land vil der ikke være nogle fine fornemmelser, for vi skal kunne se os selv, vores familier og landsmænd i øjnene med følgende ord:
  Vi gjorde, hvad vi kunne – i kampen for et frit Danmark, aldrig mere en 9. april.
  Der skal indføres et totalt stop for al muslimsk indvandring.
  _____________
  Så hvad vil I, kære medlemmer
  Jeg ved godt hvad jeg vil, jeg vil kæmpe for min familie, for mit land, for den arv og pligt som er givet til os af tidligere generationer, som vi står på skuldrene af, jeg vil ikke gå på kompromis med at dette land er en kristen nation med respekt for frihedsrettigheder, med respekt for dem der ofre deres tid og ressourcer i en retfærdig modstandskamp for fædreland og familie.
  Og tag ikke fejl, det her, det er modstandskamp, for et frit Danmark
  Og i den kamp, som kæmpes på flere niveauer, har I vist, at I ikke vil lade jer knække, at I ikke vil lade jer kue, at I ikke er som folk er flest.
  I kan mere, I vil mere og I snakker ikke bare, I handler, I lægger asfalten, I står fast, I står for noget, I kære medlemmer er ikke som de andre, for de andre kan ikke modstå det pres, som I og partiet har været igennem siden meddelelsen om at Nye Borgerlige skulle lukke kom ud, og allerede her er vores parti noget for sig selv indenfor den politiske verden.
  Det er et godt udgangspunkt for et konservativt, frihedsorienteret og systemkritisk parti.
  Det I her har gjort, er måske historisk, det er dybt imponerende.
  Tak for jeres måde at være på, tak for den måde som I har håndteret presset på. Det har været eksemplarisk.
  Nye Borgerlige er her for frihed, fædreland, familie, økonomisk velstand .
  Og husk – Uden kamp – Ingen sejr
  Jeg beder ydmygt om jeres tillid
  Tak for ordet
  